**Kaj morajo gospodarski subjekti vedeti o carinskih formalnostih, pregledih in kontroli blaga**

* Pri uvozu ali izvozu blaga v ZK ali iz njega ali pri prevozu blaga prek ZK je potrebno vložiti carinsko deklaracijo.
* Poleg carinske deklaracije je potrebno zagotoviti podatke o varnosti in varstvu.
* Za uvoz ali izvoz določenega blaga (npr. odpadkov, nekaterih nevarnih kemikalij, GSO) je potrebno posebno dovoljenje.
* Ob uvozu trošarinskega blaga (alkohol, tobak ali gorivo) iz ZK, se v skladu z ZTro-1 obračuna trošarina, razen če ima pošiljatelj trošarinsko dovoljenje za pooblaščenega uvoznika, ki omogoča pošiljanje trošarinskega blaga v režimu odloga od urada uvoza. Pri izvozu trošarinskega blaga v režimu odloga plačila trošarine v ZK, od odpremnega trošarinskega skladišča do urada izstopa iz območja EU poteka nadzor nad gibanjem trošarinskih izdelkov.
* Na podlagi sporazuma o prihodnjih medsebojnih odnosih in trgovini, je zagotovljeno medsebojno priznavanje statusa AEO. Navedeno pomeni, da imetniki dovoljenja AEO v ZK in EU lahko še vedno na podlagi medsebojnega priznavanja statusa AEO uživajo določene prednosti, ki jih status AEO prinaša. Druga dovoljenja za carinske poenostavitve, ki so jih izdali carinski organi ZK, ne bodo več veljavna na carinskem območju EU.
* Pri uvozu blaga iz ZK se v skladu z Direktivo o DDV obračuna DDV, medtem ko je DDV pri izvozu iz EU oproščen.